Produkty kúpené prostredníctvom internetového obchodu Hej.sk možno od októbra osobne vyzdvihovať v pobočkách Slovenskej pošty. Jeden z najväčších obchodných portálov na Slovensku vďaka spolupráci so Slovenskou poštou rozšíril počet výdajných miest na 1 450.
Tento text je tlačovou správou, ktorá je publikovaná v plnom znení. Redakcia nenesie zodpovednosť za jej obsah.
Podľa prieskumu, ktorý Hej.sk uskutočnil medzi svojimi zákazníkmi v júni tohto roka, takmer 60 % ľudí nakupujúcich na internete uprednostňuje osobný odber kúpeného tovaru pred iným spôsobom doručenia. K hlavným argumentom pre osobný odber internetového nákupu patrili u väčšiny Slovákov časová flexibilita, možnosť kontroly obsahu balenia, nižšie náklady alebo osobný kontakt s predajcom.
"Veľmi sa nám osvedčili naše predajne Hejhouse, ktoré prevádzkujeme v Bratislave, Zvolene a v Žiline," poznamenáva Michal Vala, prevádzkový riaditeľ portálu Hej.sk, a pokračuje: "Hľadali sme preto spoľahlivého partnera, vďaka ktorému by sme mohli počet výdajných miest výrazne zvýšiť. Je logické, že so vzdialenosťou klesá ochota ľudí cestovať za osobným odberom. V prípade Slovenskej pošty sa netreba veľkej vzdialenosti obávať. Prepočítali sme, že každý slovenský občan má teraz výdajné miesto nákupov z Hej.sk v dosahu v priemere do 7 minút od svojho bydliska."
Výhody doručenia na poštu:
Zákazníci sa nemusia viazať na kuriéra na určitý čas na adrese doručenia.
Zásielka počká až 7 kalendárnych dní na zvolenej pošte, kde si ju po predložení dokladu totožnosti počas otváracích hodín pobočky zákazník vyzdvihne.
3 dni pred uplynutím odbernej lehoty je zákazníkovi zaslané avízo e-mailom o jej blížiacom sa konci.
" V októbri ponúkame pre nákupy nad 30 eur odber v pobočkách Slovenskej pošty zadarmo," povedal Michal Vala a dodal: "Veľkou výhodou pre internetových predajcov je aj víkendový odber – 4 z 5 ľudí by podľa nášho prieskumu mali radi možnosť vyzdvihnúť si tovar aj cez víkend a 3 zo 4 respondentov by uvítali víkendové doručovanie prepravnými firmami. Vďaka novej spolupráci so Slovenskou poštou budú môcť zákazníci Hej.sk svoje nákupy vyzdvihovať v mnohých lokalitách aj v sobotu."
HEJ.sk:
Internetové obchodné centrum HEJ.sk pôsobí v Slovenskej republike od roku 2003. Prevádzkuje ho spoločnosť Elektrosped, a. s. Svojim zákazníkom prináša viac ako 100-tisíc položiek digitálnej audio-video techniky, fotoaparátov, mobilných telefónov, bielej techniky, PC produktov, športových potrieb, techniky pre dom a záhradu, ako aj parfumov, hodiniek a prípravkov vhodných na starostlivosť o telo. Ide o viac ako 1 000 svetových značiek. Hlavnou prednosťou je však široká ponuka pridaných služieb. Podľa prieskumu iPanel spoločnosti TNS SK je HEJ.sk najznámejší a najlepší internetový obchod v Slovenskej republike. Elektrosped, a. s., patrí do skupiny Internet Retail, a. s., ktorá pôsobí v Českej republike, na Slovensku a v Poľsku.
(tlačová správa)